שיחה:מדעי המוח

message: הערך האנגלי המקושר הוא Neuroscience ועל פניו זה אכן כך, אך הערך המדוייק יהיה Brain science אלא שזה מהווה דף הפניה ל-Cognitive science...
כמו כן ההגדרה בערך היא "ההיבטים השונים של מערכת העצבים", אך כמדומני מדובר רק במערכת העצבים המרכזית. שדות ים - שיחה 16:29, 28 באוקטובר 2012 (IST)
replies: text: אני לא מסכים. "Brain science" הוא מונח שהרבה פחות משתמשים בו, המונח המקובל והשמיש הוא Neuroscience (לשם הדגמה, ל"Brain science" מקושרים דפים בודדים בויקיפדיה האנגלית, לעומת אלפים שמקשרים ל-Neuroscience). מדעים קוגניטיביים זה אמנם תחום מאוד רחב ועם הגדרה קצת מעורפלת, אבל בהקשר של חקר המוח הוא מהווה למעשה גישה אחת (ובהחלט לא היחידה). הדבר השני שציינת הוא נכון למדי כאשר מדובר ב-Cognitive science, אך מדעי המוח (שכוללים בתוכם נוירוביולוגיה, נוירולוגיה וכו') כוללים גם הרבה מחקר שנעשה על מערכת העצבים ההיקפית. Purielku - שיחה 17:01, 28 באוקטובר 2012 (IST)
replies: text: :אכן, המונח הרווח באנגלית הוא Neuroscience, ומדעי העצב אמנם עוסקים במערכת העצבים בכללותה, גם ההיקפית, אבל לומר שההגדרה מדעי המוח מתייחסת למערכת ההיקפית זה בעייתי מאוד. אני מקבל כי "מוח" בהקשר זה מתייחס גם ל"מוח השדרה", כלומר חוט השדרה, אך ה"מוח" שבמדעי המוח בא בדיוק על מנת להבחין בין המערכת המרכזית להיקפית. יתכן שנכון יהיה לכתוב ערך על מדעי העצב, אך בישראל מקובל לעסוק במדעי המוח או מדעי הקוגניציה (לפי הפרסומים, לפי הידיעות בעיתון ולפי תוכניות הלימודים השונות) ואילו את מדעי העצב הכוללים את המערכת ההיקפית לשייך לביולוגיה באופן כללי. שדות ים - שיחה 21:11, 28 באוקטובר 2012 (IST)
replies: text: ::אני מסכים לחלוטין שהמונח "מדעי המוח" בעייתי קצת, אבל מה לעשות שזה המונח שמשתמשים בו... ליצור ערכים נפרדים של "מדעי העצב" ושל "מדעי המוח" כאשר הכוונה היא לאותו הדבר זה בטח לא פתרון. בפועל, אנשים שעוסקים ב"מדעי המוח", ומגדירים את עצמם כ-Neuroscientists, עוסקים במערכת העצבים על כל חלקיה. זה לא שיש תחום אחד שחוקר את המערכת המוטורית במוח ובחוט השדרה (המערכת המרכזית) ותחום אחר לחלוטין שחוקר את העברת האותות המוטוריים לשרירים (המערכת ההיקפית) - אי אפשר להפריד בין הדברים. אפשר אולי לשנות את הניסוח ולהבהיר שהשם באמת יוצר רושם קצת מוטעה. בכל אופן, למרות שיש ביניהם חפיפה מסוימת, "מדעי המוח" ו"מדעי הקוגניציה" זה שני דברים שונים. לדעתי הבעיה פה היא שאין ערך נפרד לנוירוביולוגיה, שהיא תת-תחום של מדעי העצב/מדעי המוח ולא מונח נרדף. Purielku - שיחה 21:21, 28 באוקטובר 2012 (IST)
replies: text: :::אני לא בטוח עדיין איך לנסח, אבל צריך לומר שמדעי המוח עוסקים בדגש על השליטה המרכזית במערכת העצבים, התנהגות, רגשות, תפיסה חושית וכו'. מחקר על יצורים נטולי מוח כלשהו משויך למדעי החיים- לביולוגיה ולזואולוגיה, אך אף חוקר בתחום לא מגדיר עצמו כחוקר מוח. לעומת זאת חקר המוח הוא בין תחומי, מה שלא ניתן לומר על חקר העצב לכשעצמו. מה שאני מנסה לומר בערך הוא שמדעי המוח עוסקים בשליטה המרכזית על מערכת העצבים. שדות ים - שיחה 22:28, 28 באוקטובר 2012 (IST)
replies: text: ::::אני מבין את מה שאתה אומר, אבל זה גם לא לגמרי מדויק. למשל, חלק ניכר מהמחקר על למידה וזיכרון (שהוא בהחלט מחקר בין-תחומי, ובאמת מתמקד בשליטה מרכזית) מתבסס עד היום על שורת מחקרים נוירוביולוגיים שנעשו על רכיכה בשם Aplysia, שיש לה מערכת עצבים פשוטה להפליא. ואם אריק קנדל הוא לא חוקר מוח, אני לא יודע מי כן. מה שאני מנסה להגיד זה שלמרות שמדעי המוח ככותרת מקושר באמת לשליטה מרכזית, חלק בלתי נפרד מהתחום הוא נוירוביולוגיה שמתעסקת במערכות עצבים בכל מיני רמות, ולאו דווקא ביצורים עם מוח מפותח. Purielku - שיחה 09:17, 30 באוקטובר 2012 (IST)
thread_title:  Neuroscience או Cognitive science? 

message: ב-2013 הצליחו לראשונה חוקרים אוסטרים לגדל אורגנואידים (צבירי תאים) של מח. תחילה נוטלים תאי עור אנושיים , ובעזרת טיפול כימי הופכים אותם לתאי גזע . אז תאי הגזע עוברים טיפול כימי כדי להפוך לתאי מח. תאי המח גדלים להיות לצבירים קטנים כגודל ראש סיכה. ממחקרים מאוחרים נמצא שהתאים יוצרים דפוסי גלי מח הדומים לכאלה של פגים, הם מסתנכרים, ומפתחים קיפולים בדומה לאזור הקורטקס. דרך זו היא חלוצית בלימוד המח, מחלות שונות, אופייני גידול ומערכותיו. ET - שיחה 15:15, 3 בספטמבר 2019 (IDT)
thread_title:  לא יודע איפה לשים 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.ted.com/talks/lang/heb/jill_bolte_taylor_s_powerful_stroke_of_insight.html נמצא כקישור שבור. מומלץ להוסיף https://web.archive.org/web/20091117003038/http://www.ted.com/talks/lang/heb/jill_bolte_taylor_s_powerful_stroke_of_insight.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 13:30, 17 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.gondabrain.biu.ac.il/ נמצא כקישור שבור. מומלץ להוסיף https://web.archive.org/web/20140305151815/http://www.gondabrain.biu.ac.il/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 15:56, 2 באפריל 2024 (IDT)
thread_title:  נמצאו קישורים חיצוניים שצריכים תיקון (אפריל 2024)